BLA วิ่งขึ้นกว่า 4% กูรูมอง Q2/59 พลิกมีกำไร แนะ “ซื้อเก็งกำไร”
BLA วิ่งขึ้น 4.12% กูรูเล็งงบ Q2/59 พลิกมีกำไรไม่ต่ำกว่า 4 พันลบ. โดย ณ เวลา 11.10 น. ราคาอยู่ที่ 44.25 บาท ปรับขึ้น 4.12% บวก 1.75% ด้วยมูลค่าซื้อขาย 270.55 ล้านบาท ด้านบล.ฟินันเซีย ไซรัส แนะ "ซื้อเก็งกำไร"
3 ส.ค. 2559

ผู้สื่อข่าวรายงานว่า ราคาหุ้นบริษัท กรุงเทพประกันชีวิต จำกัด (มหาชน) หรือ BLA โดย ณ เวลา 11.10 น. ราคาอยู่ที่  11.10 น. ปรับขึ้น 4.12% บวก 1.75% ด้วยมูลค่าซื้อขาย 270.55 ล้านบาท โดยเปิดตลาดที่ 42.75 บาท ราคาปรับตัวขึ้นสูงสุดที่ 44.50 บาท และราคาปรับตัวลงต่ำสุดที่ 42.75 บาท
โดยบริษัทหลักทรัพย์ ฟินันเซีย ไซรัส ระบุในบทวิเคราะห์ฯแนะ“ซื้อเก็งกำไร”หุ้นบมจ.กรุงเทพประกันชีวิต (BLA) คาดเบื้องต้น ไตรมาส 2/59 พลิกเป็นกำไรไม่ต่ำกว่า 4 พันล้านบาท จากไตรมาส 1/59 ที่ขาดทุนสุทธิ 6.9 พันล้านบาท จากการกลับรายการเงินสำรองเบี้ยประกันชีวิตส่วนเกินที่มีอยู่ 1 หมื่นล้านบาท
ซึ่งคณะกรรมการกำกับและส่งเสริมการประกอบธุรกิจประกันภัย (คปภ.) เพิ่งอนุมัติให้ใช้เกณฑ์ใหม่ ทำให้การตั้งสำรองน้อยลง การกลับรายการจึงเป็นไปได้ตั้งแต่ 0-1 หมื่นล้านบาท ขณะเดียวกันผลตอบแทนจากการลงทุนดีขึ้นจากไตรมาสก่อน ชดเชยยอดขายเบี้ยใหม่ที่ชะลอตามฤดูกาลได้ 